

# Татарстан Премьер-министры Илдар Халиков Балык Бистәсе районында эшлекле очрашуда булды

*28.02.2014*


Татарстан Республикасы Премьер-министры Илдар Халиков бүген Татарстанның Балык Бистәсе районында “Русский мрамор” ЯАҖнең ит эшкәртү заводында булды.


Предприятие вәкилләре Илдар Халиковка завод төзелеше (2013 елда башланган) һәм аның үсеш перспективалары турында сөйләделәр. Заводта мөгезле эре терлек сую һәм ит эшкәртү цехы бар. Ит эшкәртү өчен мөгезле эре терлек “Красный Восток-Агро” ААҖ хуҗалыкларыннан китерелә. Әзер продукция “Эдельвейс” сәүдә челтәре аша сатыла. Проектның бәясе – 40 млн сум, инвесторы – “Красный Восток-Агро” ААҖ.


Алга таба Илдар Халиков һәм аны озата йөрүчеләр Балык Бистәсе муниципаль районының 2013 елдагы социаль-икътисади үсеш нәтиҗәләре һәм 2014 елга куелган бурычларга багышланган район Советы утырышында катнашты.



*ТР Президенты матбугат хезмәте.*
Татарстан Премьер-министры Илдар Халиков Балык Бистәсе районында эшлекле очрашуда булды